pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. เยี่ยมเยือนคนอยู่กับป่า ตามแนวเศรษฐกิจพอเพียง จังหวัดตาก
วันจันทร์ที่ 4 มีนาคม 2562
รมว.ทส. เยี่ยมเยือนคนอยู่กับป่า ตามแนวเศรษฐกิจพอเพียง จังหวัดตาก
รมว.ทส. เยี่ยมเยือนคนอยู่กับป่า ตามแนวเศรษฐกิจพอเพียง จังหวัดตาก
รมว.ทส. เยี่ยมเยือนคนอยู่กับป่า ตามแนวเศรษฐกิจพอเพียง จังหวัดตาก
วันที่ 28 กุมภาพันธ์ 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายอรรถพล เจริญชันษา อธิบดีกรมป่าไม้ และนายโสภณ ทองดี ผู้ตรวจราชการกระทรวงทรัพยากรธรรมชาติและสิ่งแวดล้อม เดินทางไปตรวจเยี่ยมหน่วยจัดการต้นน้ํามูเซอร์ สํานักบริหารพื้นที่อนุรักษ์ที่ 14 (ตาก) บ้านอ่องแล่ง ต.ด่านแม่ละเมา อ.แม่สอด จ.ตาก ในการนี้ ได้เยี่ยมชมแปลงเกษตรและการปลูกผักตามแนวร่องน้ําตามแนวปรัชญาเศรษฐกิจพอเพียง ซึ่งดําเนินการโดยหน่วยจัดการต้นน้ํามูเซอร์ ทั้งนี้ ได้ขยายผลให้ชาวบ้านบริเวณรอบพื้นที่ดําเนินการ เพื่อให้เกิดการใช้ประโยชน์พื้นที่และทรัพยากรธรรมชาติอย่างยั่งยืน
จากนั้น ได้รับฟังบรรยายจาก ดร.รอยล จิตรดอน ในฐานะกรรมการและเลขาธิการมูลนิธิอุทกพัฒน์ ในพระบรมราชูปถัมภ์ เกี่ยวกับแนวทางการขยายผลคนอยู่กับป่า ตามแนวเศรษฐกิจพอเพียง พร้อมได้มอบนโยบายสนับสนุนการดําเนินการดังกล่าว โดยได้เน้นย้ําการสนับสนุนชุมชนให้อยู่กับป่า ซึ่งรัฐบาลโดยกระทรวงทรัพยากรธรรมชาติและสิ่งแวดล้อม ได้สนับสนุนการดําเนินงานการอนุรักษ์และการใช้ประโยชน์อย่างสมดุล เพื่อให้เกิดการพัฒนาที่ยั่งยืน โดยน้อมนําแนวปรัชญาเศรษฐกิจพอเพียงมาใช้ดําเนินการและได้ผลักดันการแก้กฎหมายด้านทรัพยากรธรรมชาติและสิ่งแวดล้อม รวม 13 ฉบับ ให้ชุมชนได้มีส่วนร่วมในการใช้ประโยชน์และการอนุรักษ์ร่วมกับภาครัฐ พร้อมกันนี้ นายสันติ ป่าหวายรองปลัดกระทรวงการท่องเที่ยวและกีฬา ได้กล่าว นโยบายการส่งเสริมการท่องเที่ยวเพื่อการเรียนรู้คนอยู่กับป่า ตามแนวเศรษฐกิจพอเพียง โดยมีนายเจริญฤทธิ์ สงวนสัตย์ ผู้ว่าราชการจังหวัดตาก พร้อมประชาชนกว่า 300 คน ให้การต้อนรับ
ทั้งนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวเน้นย้ําว่า การดําเนินงานของรัฐบาลตลอด 5 ปีที่ผ่านมา ถือเอาประชาชนเป็นศูนย์กลาง โดยจะมุ่งเน้นการสร้างประโยชน์สุขของประชาชน เป็นที่ตั้งน้อมนําศาสตร์พระราชาเพื่อการพัฒนาอย่างยั่งยืน เพื่อให้ประเทศเกิดความมั่นคง มั่งคั่ง ยั่งยืนตามเจตนารมณ์ที่รัฐบาลได้กําหนดไว้ รมว.ทส. กล่าวในที่สุด
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เป็นประธานเปิดตัวโครงการพัฒนาผลิตภัณฑ์กลุ่มหัตถอุตสาหกรรมสร้างสรรค์ จ.เชียงใหม่
วันอาทิตย์ที่ 25 กุมภาพันธ์ 2561
รัฐมนตรีช่วย ก.อุตฯ เป็นประธานเปิดตัวโครงการพัฒนาผลิตภัณฑ์กลุ่มหัตถอุตสาหกรรมสร้างสรรค์ จ.เชียงใหม่
รัฐมนตรีช่วย ก.อุตฯ เป็นประธานเปิดตัวโครงการพัฒนาผลิตภัณฑ์กลุ่มหัตถอุตสาหกรรมสร้างสรรค์ จ.เชียงใหม่
รัฐมนตรีช่วย ก.อุตฯ เป็นประธานเปิดตัวโครงการพัฒนาผลิตภัณฑ์กลุ่มหัตถอุตสาหกรรมสร้างสรรค์ จ.เชียงใหม่
วันนี้ (24 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดตัวกิจกรรมพัฒนาผู้นําธุรกิจเชิงสร้างสรรค์ สาขาออกแบบผลิตภัณฑ์ของตกแต่งบ้าน (Decor Design) กิจกรรมการออกแบบผลิตภัณฑ์และบรรจุภัณฑ์ และกิจกรรมการออกแบบผลิตภัณฑ์ บรรจุภัณฑ์เชิงสร้างสรรค์ที่มีอัตลักษณ์ของภูมิภาคสู่สากล ณ ศูนย์ส่งเสริมอุตสาหกรรมภาคที่ 1 จ.เชียงใหม่
รัฐมนตรีช่วยว่าการกระทรวงอุตสาหกรรม กล่าวว่า รัฐบาลมีนโยบาย Thailand 4.0 ที่ต้องการปรับเปลี่ยนโครงสร้างเศรษฐกิจไปสู่เศรษฐกิจที่ขับเคลื่อนด้วยเทคโนโลยี ความรู้ และนวัตกรรม โดยมีฐานคิดหลัก คือ เปลี่ยนจากผลิตสินค้า "โภคภัณฑ์" ไปสู่สินค้าเชิง "นวัตกรรม" เปลี่ยนจากการขับเคลื่อนประเทศด้วยภาคอุตสาหกรรมไปสู่การขับเคลื่อนด้วยเทคโนโลยีและความคิดสร้างสรรค์ เปลี่ยนจากการเน้นภาคการผลิตสินค้าไปสู่การเน้นภาคบริการมากขึ้น
โดยแนวทางการดําเนินงานกิจกรรมดังกล่าว เป็นส่วนหนึ่งในการขับเคลื่อนเศรษฐกิจเชิงสร้างสรรค์ของประเทศ ในการกระตุ้นแรงบันดาลใจให้แก่ผู้ประกอบการ SMEs ที่จะพัฒนาในด้านการออกแบบ การพัฒนาผลิตภัณฑ์เพื่อยกระดับกระบวนการผลิตให้เกิดผลิตภัณฑ์ที่มีเอกลักษณ์ มีคุณลักษณะ และประโยชน์ที่สามารถตอบสนองต่อความต้องการของผู้บริโภคอย่างเต็มที่
นอกจากนี้กิจกรรมดังกล่าวยังมุ่งเน้นในการให้ความสําคัญในการสร้างบรรยากาศสภาพแวดล้อมที่เอื้อต่อการทํางานร่วมกันระหว่างผู้ออกแบบผู้ผลิตและผู้ที่เกี่ยวข้อง ซึ่งเรียกว่า "Co Design" ในการสร้างสรรค์ผลิตภัณฑ์ต่างๆ ซึ่งเป็นสิ่งที่จะช่วยให้เกิด การร่วมคิด แตกหน่อ ต่อยอด ซึ่งจะทําให้เกิดการสร้างมูลค่าเพิ่มกับตัวผลิตภัณฑ์ให้มากยิ่งขึ้น #prmoi #กระทรวงอุตสาหกรรม #prindustry #อุตสาหกรรมสร้างสรรค์
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม เร่งดัน 9 มาตรการ ช่วยเหลือSME ให้เข้าถึงทุกกลุ่มเป้าหมาย
วันจันทร์ที่ 22 มกราคม 2561
รัฐมนตรีช่วยว่าการกระทรวงอุตสาหกรรม เร่งดัน 9 มาตรการ ช่วยเหลือSME ให้เข้าถึงทุกกลุ่มเป้าหมาย
รัฐมนตรีช่วยว่าการกระทรวงอุตสาหกรรม ร่วมกันแถลงข่าว มาตรการเสริมแกร่ง เพิ่มทุน ครอบคลุมทุกกลุ่ม SMEs และ SME Development Bank ออกจากแผนฟื้นฟู แจ้งเกิดจุล SMEs ปี 2561 ณ อาคารSME bank
วันนี้ (22 ม.ค.) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายพสุ โลหารชุน ปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายมงคล ลีลาธรรม กรรมการผู้จัดการ SME Development Bank นายสุวรรณชัย โลหะวัฒนกุล ผู้อํานวยการสํานักงานส่งเสริมวิสาหกิจขนาดกลางและขนาดย่อม และนายประพัฒน์ ปัญญาชาติรักษ์ ประธานสภาเกษตรกรแห่งชาติ ร่วมกันแถลงข่าว มาตรการเสริมแกร่ง เพิ่มทุน ครอบคลุมทุกกลุ่ม SMEs และ SME Development Bank ออกจากแผนฟื้นฟู แจ้งเกิดจุล SMEs ปี 2561 ณ อาคารSME bank
โดยนายสมชาย กล่าวว่า ในปี 2561 จะมีโครงการสินเชื่อใหม่ 3 โครงการ เพื่อช่วยเหลือทางด้านการเงิน วงเงินรวมกว่า 78,000 ล้านบาท ร่วมกับ 9 มาตรการที่เป็นตัวขับเคลื่อนพัฒนาส่งเสริมควบคู่กันไป โดยมาตรการช่วยเหลือทางด้านการเงินที่เตรียมทยอยออกในช่วงไตรมาสแรกของปีนี้ คือ 1.สินเชื่อเพื่อยกระดับเศรษฐกิจชุมชน (Local Economy Loan) วงเงิน 50,000 ล้านบาท 2.สินเชื่อเพื่อปรับเปลี่ยนเครื่องจักรระยะที่ 2 (Transformation Loan) วงเงิน 20,000 ล้านบาท และ 3.โครงการฟื้นฟูและเสริมสร้างศักยภาพเอสเอ็มอีคนตัวเล็ก (Micro SMEs) วงเงิน 8,000 ล้านบาท ทั้งนี้ได้เตรียมของบกลางปี 2561 เพิ่มเติม เพื่อนํามาใช้ในมาตรการช่วยเหลือSME
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ เพิ่มมาตรการเว้นระยะห่างทางสังคม (Social Distancing) การใช้บริการรถไฟฟ้า เพื่อป้องกันการแพร่กระจายของเชื้อไวรัส COVID-19 [กระทรวงคมนาคม]
วันศุกร์ที่ 27 มีนาคม 2563
รถไฟฟ้าแอร์พอร์ต เรล ลิงก์ เพิ่มมาตรการเว้นระยะห่างทางสังคม (Social Distancing) การใช้บริการรถไฟฟ้า เพื่อป้องกันการแพร่กระจายของเชื้อไวรัส COVID-19 [กระทรวงคมนาคม]
รถไฟฟ้าแอร์พอร์ต เรล ลิงก์ เพิ่มมาตรการเว้นระยะห่างทางสังคม (Social Distancing) การใช้บริการรถไฟฟ้า เพื่อป้องกันการแพร่กระจายของเชื้อไวรัส COVID-19
ฉบับที่ 274/2563
รถไฟฟ้าแอร์พอร์ต เรล ลิงก์ เพิ่มมาตรการเว้นระยะห่างทางสังคม (Social Distancing) การใช้บริการรถไฟฟ้า เพื่อป้องกันการแพร่กระจายของเชื้อไวรัส COVID-19
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด กระทรวงคมนาคม กล่าวว่า ตามที่บริษัท รถไฟฟ้า ร.ฟ.ท. จํากัด (รฟฟท.) ได้กําหนดมาตรการเว้นระยะห่างทางสังคม (Social Distancing) การใช้บริการ เพื่อลดการสัมผัสที่ไม่จําเป็นในระบบรถไฟฟ้า ซึ่งจะสามารถช่วยลดการแพร่ระบาดของโรคติดเชื้อไวรัส COVID-19 สร้างความปลอดภัย และความมั่นใจแก่ผู้โดยสารในการใช้บริการ โดยรณรงค์และขอความร่วมมือผู้โดยสารเว้นระยะห่าง 2 เมตร ขณะรอซื้อตั๋วโดยสาร และตรวจวัดอุณหภูมิ ยืนในระยะห่างที่เหมาะสมขณะใช้ลิฟต์และบันไดเลื่อน สวมหน้ากากอนามัยก่อนเข้าสู่ระบบรถไฟฟ้า รวมทั้งแนะนําให้ผู้โดยสารเลือกใช้บัตรสมาร์ทพาสแทนการใช้เหรียญโดยสาร และเพื่อให้มาตรการดังกล่าวมีประสิทธิภาพมากยิ่งขึ้น รฟฟท. จึงเพิ่มมาตรการเว้นระยะห่างทางสังคม (Social Distancing) เพิ่มเติม โดยรณรงค์ขอความร่วมมือผู้โดยสารสร้างระยะห่างในขบวนรถไฟฟ้าอย่างน้อย 1 เมตร ตลอดการเดินทาง เพื่อป้องกันการแพร่ระบาดของโรคติดเชื้อไวรัส COVID-19 โดย รฟฟท. ได้กําหนดจุดนั่ง และยืนที่เหมาะสมในขบวนรถไว้ให้ผู้โดยสาร
ทั้งนี้ สามารถติดต่อสอบถามข้อมูลและเงื่อนไขเพิ่มเติมได้ที่ Call Center 1690 หรือ www.srtet.co.th, www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-กระทรวงยุติธรรม จัดอบรมหลักสูตรการบริหารงานยุติธรรมระดับสูง รุ่นที่ ๑๑ พัฒนาทักษะและสร้างภาคีเครือข่ายความร่วมมือของนักบริหารในกระบวนการยุติธรรม
วันพุธที่ 11 ธันวาคม 2562
กระทรวงยุติธรรม จัดอบรมหลักสูตรการบริหารงานยุติธรรมระดับสูง รุ่นที่ ๑๑ พัฒนาทักษะและสร้างภาคีเครือข่ายความร่วมมือของนักบริหารในกระบวนการยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรม “การบริหารงานยุติธรรมระดับสูง รุ่นที่ ๑๑”
ในวันจันทร์ที่ ๙ ธันวาคม ๒๕๖๒ เวลา ๑๔.๐๐ น. ณ วิทยาลัยกิจการยุติธรรม สํานักงานกิจการยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรม “การบริหารงานยุติธรรมระดับสูง รุ่นที่ ๑๑” พร้อมด้วย นายวัลลภ นาคบัว ผู้อํานวยการสํานักงานกิจการยุติธรรม เข้าร่วมฯ เพื่อเสริมสร้างองค์ความรู้ พัฒนาทักษะ สมรรถนะ และวิสัยทัศน์ในการบริหารองค์กรรวมทั้งสร้างภาคีเครือข่ายความร่วมมือของนักบริหารในกระบวนการยุติธรรมแบบบูรณาการ ซึ่งผู้เข้ารับการฝึกอบรมประกอบด้วย นักบริหารงานยุติธรรมระดับสูง จากหน่วยงานในกระบวนการยุติธรรมกระแสหลัก หน่วยงานบังคับใช้กฎหมาย และนักบริหารภาคเอกชน รวมทั้งสิ้น ๕๘ คน จาก ๔๐ หน่วยงาน ซึ่งการอบรมจัดขึ้นระหว่างวันที่ ๙ ธันวาคม ๒๕๖๒ ถึงวันที่ ๒๙ พฤษภาคม ๒๕๖๓ ภายใต้หัวข้อ “Prison Overcrownding”
โอกาสนี้ปลัดกระทรวงยุติธรรม ได้ให้โอวาทและบรรยายพิเศษ ในหัวข้อ “ยุทธศาสตร์ชาติและการปฏิรูปประเทศ ในมิติด้วยกระบวนการยุติธรรม” โดยมีใจความสําคัญตอนหนึ่งว่าระบบของกระบวนการยุติธรรม สิ่งที่สําคัญที่สุดคือความสงบสุขของคนในสังคม โดยจุดประสงค์หลักของหลักสูตรการอบรมในครั้งนี้เป็นความพยายามที่จะให้หน่วยงานในกระบวนการยุติธรรมร่วมมองปัญหาต่างๆ เพื่อหาทางออกร่วมกันในปัญหาที่เกิดขึ้นในประเทศไทย ทําอย่างไรในการลดปัญหานักโทษล้นเรือนจํา และทําอย่างไรให้ผู้ที่ออกไปแล้วไม่กลับมากระทําความผิดซ้ําอีก อีกทั้งปัญหายาเสพติดที่นับวันยิ่งมีมากขึ้นในสังคมไทย ถ้าแนวทางการลดปัญหาคนล้นคุกไม่ใช่การกักขังเพียงอย่างเดียว แต่ใช้วิธีการปล่อยก่อนพ้นโทษพร้อมทั้งการพัฒนาพฤตินิสัยที่ทําให้การกลับมากระทําความผิดซ้ําลดลงได้จริงหรือไม่ ซึ่งควรมีการพัฒนาหลักสูตรนี้ขึ้นอย่างจริงจัง และหาทางออกในหลายๆ เรื่องร่วมกัน นอกจากนี้การฝึกอบรมยังเป็นการสร้างเครือข่ายในการทํางานที่สามารถเชื่อมโยงติดต่อประสานงานเพื่อให้ได้มุมมอง ประสบการณ์ แนวความคิด ที่จะพัฒนาสังคมไทยให้ปลอดภัยและอยู่รวมกันอย่างสงบสุข
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 พฤษภาคม 2563 [กระทรวงสาธารณสุข]
วันอังคารที่ 19 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่19 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 2 ราย เป็นผู้มีประวัติสัมผัสกับผู้ติดเชื้อรายก่อนหน้านี้ซึ่งเป็นคนในครอบครัวเดียวกัน จาก จ.นราธิวาส ไม่มีผู้ป่วยกลับบ้านเพิ่ม รวมกลับบ้านได้สะสม 2,857 ราย หรือคิดเป็นร้อยละ 94.20 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 120 ราย หรือคิดเป็นร้อยละ 3.97 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,033 ราย
สําหรับสถานการณ์การผู้ติดเชื้อในประเทศไทยขณะนี้ ส่วนใหญ่มาจากการติดเชื้อภายในประเทศจากการเป็นผู้สัมผัสใกล้ชิดกับผู้ป่วยรายก่อนหน้านี้ สอดคล้องกับรายงานผู้ติดเชื้อรายใหม่วันนี้พบว่า ทั้ง 2 ราย เป็นผู้ติดเชื้อที่เกิดจากการสัมผัสในครอบครัวเดียวกัน เป็นคู่สามี-ภรรยา ติดจากบิดาที่ป่วย แสดงให้เห็นว่า พฤติกรรมการใช้ชีวิตมีส่วนสําคัญที่อาจทําให้เพิ่มผู้ติดเชื้อรายใหม่จากการสัมผัสขึ้นได้ จากรายงานของกรมควบคุมโรคพบว่า จํานวนผู้ติดเชื้อสะสมทั้งหมด 3,033 ราย มีผู้ติดเชื้อจากการสัมผัสสูงที่สุด 1,188 ราย หรือคิดเป็นร้อยละ 39.17 รองลงมา คือ อาชีพเสี่ยง อยู่ในสถานที่แออัด คนไทยที่เดินทางมาจากต่างประเทศ ตามลําดับ ดังนั้น ปัจจัยสําคัญที่จะยับยั้งและชะลอการเกิดผู้ติดเชื้อรายใหม่ คือ ความร่วมมือร่วมใจของประชาชนในการปฏิบัติตามมาตรการของกระทรวงสาธารณสุขอย่างเคร่งครัด ทั้งในขณะที่อยู่บ้านและออกนอกบ้าน โดยเมื่อออกนอกบ้านต้องสวมหน้ากากอนามัย/หน้ากากผ้าทุกครั้ง เว้นระยะห่างระหว่างผู้อื่น 1-2 เมตร ล้างมือบ่อยๆ ให้เป็นนิสัย และเมื่อกลับบ้านให้รีบล้างมืออาบน้ําทําความสะอาดร่างกายทันที ก่อนที่จะสัมผัสกับผู้อื่น หากมีคนในครอบครัวป่วยต้องจัดแยกสํารับอาหาร ให้สวมหน้ากากอนามัย/หน้ากากผ้า ไม่ไอ/จามใส่กัน ล้างมือบ่อยๆ และเว้นระยะห่าง หลีกเลี่ยงการกอด หอมแก้ม คลุกคลีใกล้ชิดโดยเฉพาะกับผู้ที่มีโรคประจําตัว เด็ก ผู้สูงอายุ หากป่วยอาจเกิดอาการรุนแรงได้ ถึงแม้การปฏิบัติตัวภายในบ้านอาจเป็นเรื่องที่ทํายาก แต่เป็นเรื่องที่ทุกคนต้องตระหนักและใส่ใจ เพื่อความปลอดภัยของสมาชิกในครอบครัว
******************************
19 พฤษภาคม2563
รัฐบาลไทย-ข่าวทำเนียบรัฐบาล-พม. ผนึกภาคีเครือข่าย มอบหนังสือการ์ตูน “KnowCovid รู้ทันโควิด” ให้นายกรัฐมนตรี
วันอังคารที่ 26 พฤษภาคม 2563
พม. ผนึกภาคีเครือข่าย มอบหนังสือการ์ตูน “KnowCovid รู้ทันโควิด” ให้นายกรัฐมนตรี
พม. ผนึกภาคีเครือข่าย มอบหนังสือการ์ตูน “KnowCovid รู้ทันโควิด” ให้นายกรัฐมนตรี
วันนี้ (26 พ.ค. 63) เวลา 08.30 น. ณ ตึกไทยคู่ฟ้า ทําเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ ดร.อิสระ เสรีวัฒนวุฒิ ผู้ก่อตั้งกลุ่ม KnowCovid ผู้แทนองค์การสหประชาชาติ (UN) ผู้แทนองค์การอนามัยโลก (WHO) ประจําประเทศไทย และผู้แทนกลุ่มบริษัท บันลือกรุ๊ป เข้าพบ พลเอก ประยุทธ์ จันทร์โอชา นายกรัฐมนตรี เพื่อนําเสนอหนังสือการ์ตูนชุด “KnowCovid รู้ทันโควิด” เพื่อเผยแพร่และสร้างความรู้ ความเข้าใจที่ถูกต้องเกี่ยวกับโรคติดเชื้อไวรัสโคโรน่า 2019 (โควิด-19) โดยนําไปแจกจ่ายให้กับกลุ่มเป้าหมายของกระทรวง พม. ทั่วประเทศ
นายจุติ กล่าวว่า เนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนทั่วประเทศในวงกว้าง รวมถึงกลุ่มเป้าหมายของกระทรวง พม. ตั้งแต่เด็ก เยาวชน ผู้สูงอายุ คนพิการ คนไร้ที่พึ่ง คนไร้บ้าน และผู้ด้อยโอกาส ซึ่งยังขาดความรู้ ความเข้าใจที่ถูกต้องในการดูแลและป้องกันตนเองและครอบครัวจากโรคโควิด-19 อีกทั้งการไม่เข้าถึงองค์ความรู้ที่ถูกต้องผ่านสื่อต่างๆ ทั้งนี้ กระทรวง พม. เป็นหน่วยงานภาครัฐด้านสังคมของประเทศในการส่งเสริมสังคมคุณภาพ และพัฒนาคนให้มีหลักประกันและความมั่นคงในชีวิต จึงได้ร่วมมือกับ WHO ประจําประเทศไทย กระทรวงสาธารณสุข ดร.อิสระ เสรีวัฒนวุฒิ ผู้ก่อตั้งกลุ่ม KnowCovid และกลุ่มบริษัท บันลือกรุ๊ป ในนามหนังสือการ์ตูนไทย “ขายหัวเราะ” จัดทําหนังสือการ์ตูน “KnowCovid รู้ทันโควิด” เพื่อเผยแพร่ข้อมูลและสร้างความเข้าใจที่ถูกต้องเกี่ยวกับโรคโควิด-19 โดยนําไปแจกจ่ายให้กับกลุ่มเป้าหมายของกระทรวง พม. ทั่วประเทศ จํานวน 50,000 เล่ม ทั้งนี้ ได้รับการสนับสนุนข้อมูลและองค์ความรู้ที่ถูกต้องจาก UN และ WHO ประจําประเทศไทย และกระทรวงสาธารณสุข สําหรับเนื้อหาที่มีหลากหลายมิติเกี่ยวกับความเชื่อที่ผิดเกี่ยวกับโรคโควิด-19 และการดูแลและป้องกันตนเองและครอบครัวให้ปลอดภัย โดยไม่เป็นพาหะนําโรค
รัฐบาลไทย-ข่าวทำเนียบรัฐบาล-นายกฯ ไม่ติดใจเด็กทำคลิปล้อเลียนรัฐบาล ย้ำทุกคนมีสิทธิแสดงความเห็น แต่ควรคำนึงถึงผลที่ตามมา พร้อมถามหาจรรยาบรรณที่ดีของอาจารย์ที่สั่งให้ทำคลิป แนะสังคมร่วมตั้งคำถาม
วันพุธที่ 6 มิถุนายน 2561
นายกฯ ไม่ติดใจเด็กทําคลิปล้อเลียนรัฐบาล ย้ําทุกคนมีสิทธิแสดงความเห็น แต่ควรคํานึงถึงผลที่ตามมา พร้อมถามหาจรรยาบรรณที่ดีของอาจารย์ที่สั่งให้ทําคลิป แนะสังคมร่วมตั้งคําถาม
นายกฯ ไม่ติดใจเด็กทําคลิปล้อเลียนรัฐบาล ย้ําทุกคนมีสิทธิแสดงความเห็น แต่ควรคํานึงถึงผลที่ตามมา พร้อมถามหาจรรยาบรรณที่ดีของอาจารย์ที่สั่งให้ทําคลิป แนะสังคมร่วมตั้งคําถาม
วันนี้ (6 มิถุนายน 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงกรณีที่มีการแชร์คลิปวิดีโอล้อเลียนการทํางานของรัฐบาล ประกอบเพลง “คืนความสุขให้ประเทศไทย” ของนิสิตคณะรัฐศาสตร์ มหาวิทยาลัยชื่อดัง ในโลกออนไลน์ ว่า ส่วนตัวไม่ได้ติดใจอะไร โดยเฉพาะกับนิสิตที่ต้องทําตามคําสั่งของอาจารย์ แต่รู้สึกเป็นห่วงที่เด็กต้องกลายเป็นเหยื่อของผู้ใหญ่ที่ไม่หวังดี นําเรื่องการทํางานเพื่อประเทศชาติมาล้อเล่นอย่างไม่เหมาะสม
“นายกฯ ทราบว่า นิสิตที่ทําคลิปดังกล่าวได้ออกมาขอโทษสังคมแล้ว เพราะเจตนาที่แท้จริงเพียงแค่ต้องการทํางานส่งอาจารย์เท่านั้น และอยากให้ผู้ที่แชร์ออกไปช่วยลบคลิปดังกล่าวด้วย เนื่องจากนิสิตไม่อยากให้กลายเป็นประเด็นดังในสังคม โดยเฉพาะในช่วงที่สถานการณ์ทางการเมืองกําลังคุกรุ่น”
นายกรัฐมนตรีเชื่อว่านิสิตมีจิตสํานึกที่ดี จึงออกมาขอโทษ แต่สังคมควรตั้งคําถามกับอาจารย์วิชาการเมืองการปกครองที่มอบหมายให้เด็กทําคลิปมากกว่าว่า ทําไมจึงใช้เด็กเป็นเครื่องมือทางการเมือง และการกระทําดังกล่าวเหมาะสมหรือไม่ เพราะสังคมคาดหวังอย่างมากว่า ครูอาจารย์ต้องมีจรรยาบรรณที่ดี เป็นผู้ปลูกฝังสิ่งดีงามให้แก่ลูกศิษย์ และไม่ยุยง ปลุกปั่น สร้างความเกลียดชังในบ้านเมือง
“นายกฯ เน้นย้ําว่ารัฐบาลไม่ได้ปิดกั้นทางความคิด ทุกคนมีสิทธิและเสรีภาพในการแสดงความคิดเห็นได้อย่างเต็มที่ แต่ควรคํานึงถึงผลกระทบที่จะตามมาด้วยว่าจะเป็นเช่นไร หากเป็นความเห็นเชิงสร้างสรรค์ ช่วยจรรโลงสังคมก็น่าจะเป็นเรื่องที่ดี”
----------------------------
รัฐบาลไทย-ข่าวทำเนียบรัฐบาล-นายกรัฐมนตรีเผยระบบไพรมารีโหวต เป็นส่วนหนึ่งที่จะต้องแก้ในเรื่องการปลดล็อก ระบุหาวิธีให้เกิดผลกระทบน้อยที่สุดเพื่อนำไปสู่กำหนดการเลือกตั้ง
วันอังคารที่ 4 กันยายน 2561
นายกรัฐมนตรีเผยระบบไพรมารีโหวต เป็นส่วนหนึ่งที่จะต้องแก้ในเรื่องการปลดล็อก ระบุหาวิธีให้เกิดผลกระทบน้อยที่สุดเพื่อนําไปสู่กําหนดการเลือกตั้ง
นายกรัฐมนตรีเผยระบบไพรมารีโหวต เป็นส่วนหนึ่งที่จะต้องแก้ในเรื่องการปลดล็อก ระบุหาวิธีให้เกิดผลกระทบน้อยที่สุดเพื่อนําไปสู่กําหนดการเลือกตั้ง
วันนี้ (4 กันยายน 2561) เวลา 14.10 ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ถึงกรณีการตัดสินของคณะรักษาความสงบแห่งชาติ (คสช.) ต่อการใช้ระบบไพรมารีโหวตในการเลือกตั้งครั้งนี้ว่า เป็นส่วนหนึ่งที่จะต้องแก้ในเรื่องการปลดล็อก ขณะนี้บางพรรคมีปัญหา แต่บางพรรคก็ไม่มีปัญหา ฉะนั้น เราอย่ามาขัดแย้งกันเลย ระยะแรกเราต้องการให้การเลือกตั้งเป็นไปตามกําหนดเวลา ไม่เช่นนั้น จะมีปัญหาอีก ดังนั้น จึงต้องมีมาตรการในเรื่องเหล่านี้ถ้าไม่ทําเลยก็ไม่ได้ เราต้องหาวิธีการทําอย่างไรให้เกิดผลกระทบน้อยที่สุดที่จะไปสู่กําหนดการเลือกตั้ง ตอนนี้อยู่ระหว่างการหารือ รวมถึงความพร้อมของทุกพรรคด้วย และการมีส่วนร่วมของสมาชิกพรรคในระยะแรก ควรจะเป็นได้แค่ไหนเพื่อให้เวลาในการเปลี่ยนผ่านตรงนี้ ต่อการปฏิรูปการเมืองในครั้งต่อไป
--------------------------------------------
รัฐบาลไทย-ข่าวทำเนียบรัฐบาล-'วีร​ศักดิ์'​วาง 3แนวทางต่อยอดหัตถศิลป์​ไทย
วันอังคารที่ 10 กันยายน 2562
'วีร​ศักดิ์'​วาง 3แนวทางต่อยอดหัตถศิลป์​ไทย
รัฐมนตรี​ช่วยว่าการ​กระทรวง​พาณิชย์​สั่งศูนย์ส่งเสริมศิลปาชีพระหว่างประเทศยึด 3 แนวทาง รักษาและสืบทอดองค์ความรู้เชิงช่างศิลป์​พร้อมประยุกต์​ตัวผลิตภัณฑ์​ต่อยอดงานหัตถศิลป์​ไทยสู่ตลาดโลก
ภายหลังได้รับมอบหมายจากรองนายกรัฐมนตรี​และรัฐมนตรี​ว่าการ​กระทรวง​พาณิชย์​ ให้กํากับดูแลศูนย์ส่งเสริมศิลปาชีพระหว่างประเทศ (SACICT) หรือ ศศป. ซึ่งเป็น องค์การมหาชน ในสังกัด​กระทรวงพาณิชย์​ นายวีร​ศักดิ์​ หวัง​ศุภกิจ​โกศล​ รัฐมนตรี​ช่วยว่าการ​กระทรวง​พาณิชย์ จึงได้เชิญคณะกรรมการ​บริหารศูนย์ส่งเสริมศิลปาชีพระหว่างประเทศ (SACICT) หรือ ศศป. เข้ามาหารือเพื่อวางกรอบการทํางาน โดยได้มอบหมายให้ ศศป.เน้นการพัฒนาใน 3ิ ด้านหลัก ได้แก่ การพัฒนาบุคลากร, ผลิตภัณฑ์, และการตลาด
ทั้งนี้ นายวีร​ศักดิ์​ กล่าวว่า ในส่วนของการพัฒนาคน ตนได้สั่งการให้ ศศป.เร่งผลิตทายาทครูศิลป์ของแผ่นดิน และทายาทครูช่างศิลปหัตถกรรม เพื่ออนุรักษ์คุณค่าภูมิปัญญา, ทักษะฝีมือ และองค์ความรู้เชิงช่างมิให้สูญหายไป รวมถึงยังต้องผลักดันให้เกิดการรวมตัวกันของชุมชนหัตถกรรม เพื่อแลกเปลี่ยนวัตถุดิบและเทคนิค ช่วยลดต้นทุนและเพิ่มอํานาจต่อรองในเชิงพาณิชย์ รวมถึงขยายความร่วมมือไปสู่ชุมชนในต่างประเทศ ขณะเดียวกัน​ก็ต้องมีการพัฒนาผลิตภัณฑ์ ควบคู่​ไปด้วย จึงขอให้ มุ่งพัฒนาผลิตภัณฑ์ศิลปหัตถกรรมสู่ความร่วมสมัย เน้นการเพิ่มมูลค่าผลิตภัณฑ์ตามความต้องการของตลาด และสอดคล้องกับเทรนด์โลก เช่นผลิตภัณฑ์​ที่เป็นมิตรกับสิ่งแวดล้อม
​นอกจากนี้ ตนยังขอให้ ศศป.เร่งพัฒนาตลาด โดยสร้างเครือข่ายการตลาดทั้งในประเทศและต่างประเทศ ผ่านความร่วมมือกับพันธมิตร เช่น คิง เพาเวอร์ รวมถึงเพิ่มช่องทางใหม่ๆ เช่นจัดทําแอปพลิเคชัน และจัดกิจกรรมการตลาดทั้งในและต่างประเทศ​อย่างต่อเนื่อง โดยมุ่งสะท้อนให้เห็นถึงคุณค่าความงดงามของศิลปหัตถกรรมไทยที่สามารถประยุกต์เข้ามาเป็นส่วนหนึ่งกับวิถีชีวิตผู้คน อีกทั้งยังตอบโจทย์การขับเคลื่อนเศรษฐกิจของประเทศได้ ซึ่งตนมั่นใจว่า การพัฒนาควบคู่​กันไปทั้งองค์ความรู้ การพัฒนาผลิตภัณฑ์ และการพัฒนาตลาด จะสามารถสร้างโอกาสและรายได้ให้กับชาวบ้านและชุมชน ตลอดจนสามารถ​ยกระดับคุณภาพชีวิตคนไทยให้ดียิ่งขึ้นด้วย
รัฐบาลไทย-ข่าวทำเนียบรัฐบาล-รมช.สมชายฯ ปาฐกถาพิเศษประเด็น “Circular Economy” ในบริบทภาคอุตสาหกรรมสู่การผลิตแบบหมุนเวียน ลดผลกระทบต่อสิ่งแวดล้อม หวังทุกภาคส่วนลงมือทำทันที
วันพฤหัสบดีที่ 28 กุมภาพันธ์ 2562
รมช.สมชายฯ ปาฐกถาพิเศษประเด็น “Circular Economy” ในบริบทภาคอุตสาหกรรมสู่การผลิตแบบหมุนเวียน ลดผลกระทบต่อสิ่งแวดล้อม หวังทุกภาคส่วนลงมือทําทันที
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมปาฐกถาพิเศษ ประเด็น“Circular Economy” ในงาน SCG Chemicals Digest ครั้งที่ 1
กรุงเทพฯ : วันนี้ (28 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมปาฐกถาพิเศษ ประเด็น“Circular Economy” ในงาน SCG Chemicals Digest ครั้งที่ 1 โดยมีนายเกรียงศักดิ์
วงศ์พร้อมรัตน์ ผู้อํานวยการสถาบันพลาสติก ร่วมงาน พร้อมสร้างความตระหนักความรู้ ความเข้าใจเกี่ยวกับ Circular Economy และสถานการณ์ในบริบทต่างๆ ของภาคอุตสาหกรรม มุ่งปรับโครงสร้าง สู่การผลิตแบบหมุนเวียน ลดผลกระทบต่อสิ่งแวดล้อม ให้แก่กลุ่มลูกค้าและผู้แทนจําหน่ายของบริษัทฯ ให้สามารถนําองค์ความรู้ต่างๆ ไปประยุกต์ใช้ได้อย่างมีประสิทธิภาพ หวังทุกภาคส่วนลงมือทําทันที จัดโดย ธุรกิจเคมิคอลส์ เอสซีจี ณ โรงแรมอวานี ริเวอร์ไซด์ กรุงเทพฯ
แนวคิดเศรษฐกิจหมุนเวียน หรือ Circular Economy จะช่วยให้สามารถแก้ปัญหาการใช้ทรัพยากรเท่าที่จําเป็นและมีประสิทธิภาพสูงสุด ตั้งแต่กระบวนการผลิต การบริโภค จนถึงการนํากลับมาใช้เป็นวัตถุดิบ
สู่การเติบโตอย่างสมดุลของธุรกิจและคุณภาพชีวิต #prindustry #Circular Economy
รัฐบาลไทย-ข่าวทำเนียบรัฐบาล-การเตรียมการให้ความช่วยเหลือคนไทยในจีนกรณีโรคปอดอักเสบจากเชื้อไวรัสโคโรนา สายพันธุ์ใหม่ระบาดในจีน
วันอังคารที่ 28 มกราคม 2563
การเตรียมการให้ความช่วยเหลือคนไทยในจีนกรณีโรคปอดอักเสบจากเชื้อไวรัสโคโรนา สายพันธุ์ใหม่ระบาดในจีน
การเตรียมการให้ความช่วยเหลือคนไทยในจีนกรณีโรคปอดอักเสบจากเชื้อไวรัสโคโรนา สายพันธุ์ใหม่ระบาดในจีน
วันนี้(๒๗ ม.ค.๒๕๖๓)กระทรวงการต่างประเทศเชิญหน่วยงานที่เกี่ยวข้องร่วมประชุมหารือในกรอบคณะทํางานศูนย์ประสานงานฉุกเฉิน(Rapid Response Center - RRC)โดยมีนายธนา เวสโกสิทธิ์ เป็นประธานเพื่อประเมินสถานการณ์และเป็นการเตรียมความพร้อมในการให้ความช่วยเหลือและอพยพคนไทยที่ได้รับผลกระทบในนครอู่ฮั่น มณฑลหูเป่ย และพื้นที่อื่น ๆ ในจีน
นับตั้งแต่เกิดเหตุโรคระบาดในจีน รัฐบาลไทยและรัฐบาลจีน ได้หารือกันอย่างใกล้ชิด เกี่ยวกับการดูแลคนไทยที่อาศัยอยู่ในประเทศจีน ซึ่งรัฐบาลจีนให้ความมั่นใจว่าจะดูแลคนไทยอย่างดีที่สุด ขณะที่สถานเอกอัครราชทูต ณ กรุงปักกิ่ง ซึ่งรับผิดชอบดูแลนครอู่ฮั่น และมณฑลหูเป่ย ก็ไม่ได้นิ่งนอนใจและได้ออกประกาศแจ้งข้อควรปฏิบัติให้คนไทยในนครอู่ฮั่น และเมืองใกล้เคียงหลีกเลี่ยงการเข้าไปในพื้นที่ชุมชนแออัดที่อาจเสี่ยงต่อการแพร่ระบาดของเชื้อโรค และทราบถึงข้อควรปฏิบัติหากพบว่าตนเองป่วย พร้อมทั้งแจ้งหมายเลขโทรศัพท์ฉุกเฉินของสถานเอกอัครราชทูต ณ กรุงปักกิ่ง และสถานกงสุลใหญ่ไทยในจีน นอกจากนี้ สถานกงสุลใหญ่ไทยอื่น ๆ ในจีนอีก ๙ แห่ง ได้ออกประกาศในทํานองเดียวกันแล้ว ทั้งนี้ ข้อมูลปัจจุบัน มีคนไทยในนครอู่ฮั่นจํานวน ๖๔ คน และอีก ๑๘ คน อยู่ในมณฑลหูเป่ย โดยส่วนใหญ่เป็นนักเรียนและนักศึกษา ซึ่งขณะนี้อยู่ระหว่างปิดภาคการศึกษา และปลอดภัย
ผลการประชุมของคณะทํางานศูนย์ประสานงานฉุกเฉิน(Rapid Response Center - RRC)
ที่ประชุมคณะทํางานศูนย์ประสานงานฉุกเฉิน (Rapid Response Center - RRC)เห็นว่า โดยที่ขณะนี้ทางการจีนมีการจํากัดการเข้าออกในพื้นที่ของนครอู่ฮั่นอย่างเด็ดขาด ซึ่งมาตรการนี้เป็นมาตรการที่จีนพยายามควบคุมพื้นที่การแพร่ระบาดของโรคฯ และยังไม่อนุญาตให้ประเทศใดเข้าไปในพื้นที่ได้ ที่ประชุมจึงได้จัดเตรียมซักซ้อมแนวทางการให้ความช่วยเหลือคนไทย รวมทั้งการเตรียมมาตรการทางสาธารณสุขภายในรองรับให้พร้อม หากได้รับการอนุญาตจากทางการจีนให้เข้าพื้นที่ได้ ทั้งนี้ ทางการไทยพร้อมที่จะให้การสนับสนุนสิ่งของจําเป็นในการป้องกันการแพร่ระบาดของโรคฯ ให้แก่จีน โดยจะหารือกับจีนในโอกาสแรกต่อไป
ข้อมูลจากลิงค์เว็บไซต์กระทรวงการต่างประเทศ :http://www.mfa.go.th/main/th/news3/6886/113536
รัฐบาลไทย-ข่าวทำเนียบรัฐบาล-กกจ. ส่งเสริมอาชีพทำเงิน ช่วงวิกฤติ โควิด–19 [กระทรวงแรงงาน]
วันศุกร์ที่ 10 เมษายน 2563
กกจ. ส่งเสริมอาชีพทําเงิน ช่วงวิกฤติ โควิด–19 [กระทรวงแรงงาน]
กรมการจัดหางาน จัดโครงการส่งเสริมการมีงานทําสู้วิกฤติ Covid-19 ส่งเสริมอาชีพทําเงิน ฝึกทักษะจบ มอบวัสดุอุปกรณ์ให้ไปประกอบอาชีพได้ทันที
กระทรวงแรงงาน ห่วงใย ประชาชน จากการแพร่ระบาดของโรคโควิด-19 ที่ทําให้ประชาชนไม่สามารถใช้ชีวิต และทํางานหารายได้ได้ตามปกติ ส่งกรมการจัดหางาน หามาตรการเสริม เพิ่มการเยียวยา และอาชีพ ผ่านการสาธิตอาชีพทําเงิน เช่น การทําหน้ากากอนามัย และเจลล้างมือ ระบุ ฝึกทักษะเสร็จ มอบอุปกรณ์ให้ไปประกอบอาชีพต่อได้ทันที
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน ตระหนักถึงความเดือดร้อนของประชาชนจากการว่างงานดังกล่าว จึงหามาตรการเร่งด่วนที่กรมการจัดหางานจะสามารถดําเนินการได้ทันที
“ตามนโยบายของรัฐมนตรีว่าการกระทรวงแรงงาน ที่ให้ความสําคัญกับการเยียวยาผู้ที่ได้รับผลกระทบจากการแพร่ระบาดของโรคโควิด-19 ให้บรรเทาความเดือดร้อนและสามารถมีอาชีพต่อยอดได้ กรมการจัดหางานจึงได้จัดทําโครงการส่งเสริมการมีงานทําสู้วิกฤติ Covid-19 เพื่อช่วยเหลือประชาชนผู้ได้รับผลกระทบต้องว่างงานจากโรค Covid-19 ให้มีรายได้สําหรับการดํารงชีพ โดยส่งเสริมความรู้และทักษะในอาชีพอิสระที่สามารถนําไปต่อยอดประกอบอาชีพได้เลย และเป็นที่ต้องการของตลาด สามารถสร้างรายได้ดี เช่น การทําหน้ากากอนามัย การทําเจลล้างมือ เป็นต้น โดยให้ความรู้ สาธิตการทํา พร้อมจัดหาวัสดุอุปกรณ์เพื่อใช้ในการประกอบอาชีพให้
นอกจากนี้ เมื่อจบการฝึก กรมการจัดหางานจะมอบอุปกรณ์ให้ ซึ่งประชาชนสามารถนําไปใช้ประกอบอาชีพได้ทันที โดยตั้งเป้าหมายในการดําเนินการสาธิตการประกอบอาชีพอิสระให้กับผู้ที่ได้รับผลกระทบไว้ 2,000 คน ในช่วงเดือนเมษายนถึงมิถุนายน 2563 ทั่วประเทศ” นายสุชาติฯ กล่าว